Установа імкнецца ліквідаваць прабелы ў адукацыі, абуджаючы ў падлетках патрыятычныя парывы — напрыклад, серыяй вяснова-летне-восеньскіх iмпрэзаў пад агульнай назвай “Гудзевіцкі фэст”, які арганізуецца ў садружнасці з музеем. У яго рамках сваё мастацтва дэманструюць ткачыхі, танцоры, музыканты. Цэнтрам распрацаваны шэраг анімацыйных праграм, якія не проста забаўляюць, а ўводзяць у свет беларускіх традыцый. У аграгарадку першымі ў Мастоўскім раёне сталі шырока адзначаць і Купалле.